《上谷歌八首上楚中丞 其七》
明代·尹耕

阳河西带镇宁流，顺圣川南是蔚州。比岁凶荒犹在眼，向来荼毒几曾收。

灵关背出红沙岭，直峪斜通白草沟。封殖紫荆端在此，仓场刍粟可深筹。

作者简介：（1513—?）明蔚州卫人，字子莘。嘉靖十一年进士。性嗜酒，好谈兵。授知州，免官家居。痛恨边臣玩忽，武备废弛，作《塞语》十一篇，申明边防虏势之要害。严嵩见而才之。起知州，数月中迁兵部员外郎，出为河间知府，大修武备。旋擢河南兵备佥事，被劾下狱，戍辽左。有《朔野集》。